RESOLUCIÓN do 17 de setembro de 2007 pola que se adxudican as bolsas de iniciación á investigación agraria no Centro de Investigacións Agrarias de Mabegondo e na Estación de Viticultura e Enoloxía de Galicia en Leiro, dependentes da Dirección Xeral de Investigación, Tecnoloxía e Formación da Consellería do Medio Rural, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 28/09/2007

A orde da Consellería de Innovación e Industria do 31 de maio de 2007 (DOG nº 111, do 11 de xuño), aproba as bases que rexerán a convocatoria de bolsas de iniciación á investigación agraria no Centro de Investigacións Agrarias de Mabegondo e na Estación de Viticultura e Enoloxía de Galicia en Leiro, dependentes da Dirección Xeral de Investigación, Tecnoloxía e Formación da Consellería do Medio Rural, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010).
No artigo 2 do anexo I da devandita orde de convocatoria determinábanse os requisitos que deberían cumprir os candidatos. Así mesmo, no artigo 6 do anexo I determinábase o baremo e os criterios de selección que deberían ter en conta os membros da comisión de avaliación e selección das solicitudes.
Na súa virtude, e atendendo á proposta elaborada pola devandita comisión, esta consellería
RESOLVE:
Primeiro.-Concederlles as bolsas para a realización de prácticas no Centro de Investigacións Agrarias de Mabegondo (Mabegondo-A Coruña) e na Estación de Viticultura e Enoloxía de Galicia en Leiro (Ourense), para estudantes de último curso ou recentemente titulados en especialidades agrícolas, ás persoas que se relacionan no anexo I desta orde. As bolsas financiaranse con cargo á aplicación orzamentaria 10.02.561A.480.0 (proxecto 2007-357), dos orzamentos xerais da Comunidade Autónoma de Galicia para o ano 2007.
Segundo.-Para os efectos de cubrir as renuncias que poidan producirse, establécese a lista de agarda, que figura como anexo II desta orde, relacionados por centros e por orden decrecente de prioridade.
Terceiro.-Excluír as solicitudes que figuran na seguinte táboa con base nas causas de exclusión que se indican.
Ver referencia pdf "18900D001P007.PDF"
Cuarto.-A inobservancia por parte dos beneficiarios de calquera das bases establecidas na orde de convocatoria do 31 de maio de 2007 (DOG nº 111, do 11 de xuño) suporá a perda do dereito a percibir a axuda correspondente.
Quinto.-Contra esta resolución poderán os interesados interpoñer recurso potestativo de reposición ante o conselleiro de Innovación e Industria, no prazo dun mes contado a partir do día seguinte ao da publicación desta resolución no Diario Oficial de Galicia. De non estimar a interposición deste recurso, poderán interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de setembro de 2007.
P.D. (Orde 31-1-2006, DOG nº 24,
do 3 de febreiro)
Emilio Nogueira Moure
Secretario xeral da Consellería de Innovación
e Industria
Ver referencia pdf "18900D003P008.PDF"